31.8.2023
MT
Il-Ġurnal Uffiċjali tal-Unjoni Ewropea
L 214/43
ANNESS VIII
Informazzjoni li trid tingħata fil-każ tal-bejgħ mill-bogħod fuq l-Internet 1.
It-tikketta xierqa li l-fornituri jqiegħdu għad-dispożizzjoni tal-pubbliku f’konformità mal-Artikolu 3(1), il-punt (g), għandha tintwera fuq il-mekkaniżmu tal-iskrin viċin il-prezz tal-prodott.
Id-daqs għandu jkun tali li t-tikketta tidher u tinqara sew u għandu jkun proporzjonat għad-daqs speċifikat fl-Anness III.
It-tikketta tista’ tintwera bi skrin ġo skrin u f’dak il-każ, l-immaġni użata biex tiġi aċċessata t-tikketta għandha tkun konformi mal-ispeċifikazzjonijiet stabbiliti filpunt 2 ta’ dan l-Anness.
Jekk jintuża skrin ġo skrin, it-tikketta għandha tidher mal-ewwel għafsa tal-maws, meta jiċċaqlaq il-maws jew meta l-immaġni titkabbar fuq l-iskrin tattili.
2.
Fil-każ ta’ skrin ġo skrin, l-immaġni użata biex tiġi aċċessata t-tikketta, kif turi l-Illustazzjoni 2, għandha: (a) tkun vleġġa li jkollha l-istess kulur bħal tal-klassi tal-effiċjenza enerġetika tal-prodott murija fuq it-tikketta; (b) tindika l-klassi tal-effiċjenza enerġetika tal-prodott fuq il-vleġġa, 100 % bajda, Calibri Bold u b’daqs tat-tipa bħallprezz; (c) turi l-firxa tal-klassijiet tal-effiċjenza enerġetika disponibbli, 100 % sewda; (d) ikollha wieħed minn dawn il-formati li ġejjin, u d-daqs tagħha għandu jkun tali li l-vleġġa tkun tidher u tinqara b’mod ċar.
L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, b’burdura viżibbli 100 % sewda madwar il-vleġġa u l-ittra tal-klassi tal-effiċjenza enerġetika:
Illustrazzjoni 2: Vleġġa lejn ix-xellug bil-kulur, bil-firxa tal-klassijiet tal-effiċjenza enerġetika indikata 3.
Fil-każ ta’ skrin ġo skrin, is-sekwenza kif tintwera t-tikketta għandha tkun kif ġej: (a) l-immaġni msemmija fil-punt 2 ta’ dan l-Anness għandha tintwera fuq il-mekkaniżmu tal-iskrin viċin il-prezz talprodott; (b) l-immaġni għandha twassal għat-tikketta kif stabbilit fl-Anness III; (c) it-tikketta għandha tintwera mal-ewwel għafsa tal-maws, meta jiċċaqlaq il-maws jew meta l-immaġni titkabbar fuq l-iskrin tattili; (d) it-tikketta għandha tintwera billi tinfetaħ pop-up, żbarra ġdida jew paġna ġdida fuq l-iskrin, jew bi skrin ġo skrin; (e) biex it-tikketta titkabbar fuq l-iskrins tattili, għandhom japplikaw il-konvenzjonijiet tal-apparat għat-tkabbir tattili; (f) it-tikketta għandha tkun tista’ titneħħa b’għażla ta’ għeluq jew b’xi mekkaniżmu standard ieħor ta’ għeluq; (g) il-kliem alternattiv tal-grafika, li jrid jidher jekk it-tikketta ma tidhirx, għandu jkun il-klassi tal-effiċjenza enerġetika tal-prodott, muri bl-istess daqs tat-tipa bħall-prezz.
4.
Il-folju elettroniku tal-informazzjoni dwar il-prodott li l-fornituri jqiegħdu għad-dispożizzjoni tal-pubbliku f’konformità mal-Artikolu 3(1), il-punt (h), għandu jintwera fuq il-mekkaniżmu tal-iskrin qrib il-prezz tal-prodott.
Id-daqs ta’ dan il-folju tal-informazzjoni dwar il-prodott għandu jkun tali li l-informazzjoni tkun viżibbli u leġibbli b’mod ċar.
Il-folju tal-informazzjoni dwar il-prodott jista’ jintwera bi skrin ġo skrin jew b’referenza għall-bażi tad-data tal-prodotti u f’dak il-każ, il-link li tintuża għall-aċċess għall-folju tal-informazzjoni dwar il-prodott għandha tindika b’mod ċar u leġibbli “Folju tal-informazzjoni dwar il-prodott”.
Jekk jintuża skrin ġo skrin, il-folju tal-informazzjoni dwar il-prodott għandu jidher mal-ewwel għafsa tal-maws, meta jiċċaqlaq il-maws jew meta l-immaġni titkabbar fuq l-iskrin tattili.